Altertavlen og prekestolen av tre er fra 1693, snekret av Povel Erichsen. Døpefonten i kleberstein har runeinnskrift og er fra 1140-årene. Over døpefonten er det en due som kommer fra en tidligere døpefonthimling. Krusifikset over korbuen, som er laget etter mønster av krusifikset i Mosvik kirke i Trøndelag, er gitt i gave av gårdbruker Karl Laache i 1954. Krusifikset er laget av billedhuggeren Oscar Lynum som arbeidet ved Nidaros domkirkes restaureringsarbeider.